CELEX: 62011CN0263
Language: fi
Date: 2011-05-26 00:00:00
Title: Asia C-263/11: Ennakkoratkaisupyyntö, jonka Augustākās tiesas Senāts (Latvia) on esittänyt 26.5.2011 — Ainārs Rēdlihs v. Valsts ieņēmumu dienests

30.7.2011   
            
            
               FI
            
            
               Euroopan unionin virallinen lehti
            
            
               C 226/16
            
         Ennakkoratkaisupyyntö, jonka Augustākās tiesas Senāts (Latvia) on esittänyt 26.5.2011 — Ainārs Rēdlihs v. Valsts ieņēmumu dienests
   (Asia C-263/11)
   2011/C 226/31
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augustākās tiesas Senāts
   
      Pääasian asianosaiset
   
   
      Valittaja: Ainārs Rēdlihs
   
      Vastapuoli: Valsts ieņēmumu dienests
   
      Ennakkoratkaisukysymykset
   
   
               1)
            
            
               Onko luonnollinen henkilö, joka on hankkinut tavaroita (metsää) omiin tarpeisiinsa ja joka luovuttaa tavaroita force majeure -syystä (esim. myrsky) johtuvien seurausten lievittämiseksi, direktiivin 2006/112/EY (1) 9 artiklan 1 kohdassa ja kuudennen direktiivin 77/388/ETY (2) 4 artiklan 1 ja 2 kohdassa tarkoitettu arvonlisäverovelvollinen, jonka on maksettava arvonlisäveroa? Onko toisin sanoen tällaista tavaroiden luovutusta pidettävä mainituissa Euroopan unionin oikeussäännöissä tarkoitettuna taloudellisena toimintana?
            
         
               2)
            
            
               Onko säännös, jonka mukaan arvonlisäverovelvollisten rekisteriin ilmoittautumatta jättäneelle henkilölle voidaan määrätä sakko, joka vastaa luovutettujen tavaroiden arvoon perustuvan tavanomaisen verovelan määrää, suhteellisuusperiaatteen mukainen, vaikka tällaisen henkilön ei olisi maksettava veroa, jos hän olisi ilmoittautunut kyseiseen rekisteriin?
            
         
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1).
   
      (2)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annettu kuudes neuvoston direktiivi 77/388/ETY (EYVL L 145, s. 1).